Poslaním EIF je podporovať MSP v Európe formou pomoci pri získavaní prístupu k financiám. Európsky investičný fond navrhuje, vyvíja a zavádza nástroje rizikového a rastového kapitálu, záruk a mikrofinancovania, ktoré sa osobitne zameriavajú na trhový segment MSP a spoločností so strednou trhovou kapitalizáciou, pričom sa snaží stimulovať ďalšie investície v EÚ a zvyšovať pákový efekt rozpočtových zdrojov EÚ a príspevkov členských štátov v spolupráci s príslušnými útvarmi Komisie. EIF podporuje ciele EÚ v oblasti podpory inovácie, výskumu a vývoja, podnikania, rastu a zamestnanosti, a to poskytovaním finančných produktov finančným sprostredkovateľom, ako sú napríklad banky, záručné, lízingové a mikrofinančné inštitúcie a fondy súkromného a rizikového kapitálu.

Zvyšné rozpočtové zdroje teda umožňujú, aby EÚ upísala ďalších 102 akcií za uvedenú cenu akcie. Bude to znamenať, že EÚ bude mať upísaných 434 nových akcií namiesto 450 akcií z dôvodu väčšieho zvýšenia ceny za akciu v danom období oproti predpokladom. Na konci obdobia zvyšovania základného imania by teda EÚ mala vlastniť 1 334 akcií (29,6 % schváleného základného imania). Majetková účasť EÚ sa tým v porovnaní s predchádzajúcim 30 % podielom oslabí.

Urýchľovač sociálneho vplyvu je iniciatíva EIF, ktorá sa začala v roku 2013 ako súčasť investičnej stratégie v oblasti vplyvu skupiny EIB a ktorá reaguje na širší cieľ politiky EÚ spočívajúci vo vytvorení trhu udržateľného financovania sociálnych podnikov v Európe. SIA je fond fondov, ktorý sa snaží vytvoriť portfólio kapitálových investícií do fondov so sociálnym vplyvom. Podporuje sociálne začlenenie, poskytuje alternatívne zdroje pracovných miest pre marginalizované sociálne skupiny a prispieva k rastu.

c) Rozvoj investícií so sociálnym vplyvom: urýchľovač sociálneho vplyvu (SIA)

Európsky investičný fond vykonáva okno pre MSP v rámci EFSI, pričom poskytuje záruky a kapitálové investície vo výške 5,5 mld. EUR. Predpokladá sa, že do leta 2018 bude aktivovaný objem investícií v MSP a spoločnostiach so strednou trhovou kapitalizáciou vo výške 82,5 mld. EUR (15-násobná finančná páka). Súčasné vykonávanie podporuje pôvodný odhad a naznačuje dosiahnutie cieľov v značnom predstihu pred stanoveným termínom.

• Úverové fondy – nový segment, do ktorého sa EIF zapojil s cieľom rozšíriť dostupnosť úverového financovania pre MSP a malé spoločnosti so strednou trhovou kapitalizáciou okrem tradičných bankových kanálov. Dostupnosť a príprava kvalitných projektov viedli k zvýšeniu dostupných prostriedkov na úroveň 725 mil. EUR v januári 2016.

Európsky investičný fond sa trvale snaží vyplniť identifikované trhové medzery v oblasti financovania európskych MSP a spoločností so strednou trhovou kapitalizáciou, a to aj mobilizáciou vlastných zdrojov popri mandátnych zdrojoch, ako sú napríklad EŠIF.

Nástroj EREM ABS CE Európskeho investičného fondu podporil aj mezanínové tranže sekuritizačných transakcií založených na MSP/malých spoločnostiach so strednou trhovou kapitalizáciou vrátane syntetických transakcií a transakcií so skutočným predajom. Európsky investičný fond použil aj 105 mil. EUR svojich vlastných zdrojov na nákup väčšieho počtu nadriadených tranží v rámci novovytvoreného produktu priamych investícií do sekuritizácií MSP zaistených aktívami.

V septembri 2016 Komisia navrhla zvýšenie celkovej investičnej kapacity EFSI (celkové stimulované investície sa majú zvýšiť z 315 mld. EUR na 500 mld. EUR) spolu s predĺžením investičného obdobia do roku 2020. Okrem toho Komisia navrhla zvýšiť záruku EFSI o 10 mld. EUR na celkovú výšku 26 mld. EUR. V nadväznosti na veľmi úspešný začiatok vykonávania EFSI, a najmä okna pre MSP realizovaného prostredníctvom EIF, nový návrh zahŕňa zvýšenie okna pre MSP vo výške 5 mld. EUR, ktoré sú k dispozícii na investície pre MSP a spoločnosti so strednou trhovou kapitalizáciou prostredníctvom EIF. Výsledkom bude významná dodatočná mobilizácia vlastných zdrojov EIF popri zdrojoch EFSI v období rokov 2018 – 2020.

4. Záver

Hoci zvýšenie základného imania zatiaľ nie je dokončené, a to predovšetkým z dôvodu, že EÚ ešte nerozhodla o 118 zvyšných akciách, napriek tomu už viedlo k zvýšeniu financovania, ktoré je k dispozícii pre MSP a spoločnosti so strednou trhovou kapitalizáciou. Zvýšenie základného imania vytvorilo aj dodatočnú kapacitu na prevzatie rizika umožňujúcu zvýšiť objem a rýchlosť realizácie kapitálových investícií do MSP, pričom sa prejavil významný pákový efekt základného imania EIF. Uvedené zvýšenie rovnako posilnilo činnosť EIF na vlastné riziko v operáciách zvýšenia kreditnej kvality, a to najmä pokiaľ ide o záruky a sekuritizáciu, čím sa mobilizuje súkromné financovanie a zlepšuje prístup MSP k financiám.

Rozpočet, ktorý je k dispozícii, však pravdepodobne nebude stačiť na úplné upísanie zvyšných 118 akcií vyhradených pre EÚ. To povedie k miernemu oslabeniu akciového podielu EÚ. Príčina takéhoto výsledku spočíva najmä i) vo väčšom zvýšení ceny za akciu v danom období v porovnaní s predpokladmi a ii) v rozhodnutí nepoužiť dividendy, ktoré EÚ doteraz dostala z EIF, na nákup dodatočných akcií, ako to bolo v prípade zvýšenia základného imania v roku 2007. Oslabenie nebude mať bezprostredný vplyv na štatutárne akcionárske práva EÚ, ale povedie k príslušnému miernemu zníženiu jej podielu na budúcich dividendách.Doterajšie výsledky naznačujú, že upísanie zvyšných vyhradených akcií umožní ďalšie zintenzívnenie činností EIF týkajúcich sa MSP a spoločností so strednou trhovou kapitalizáciou. Rozsah týchto dodatočných činností je obmedzený stropmi určenými v stanovách EIF a potrebou zabezpečiť stabilný úverový rating AAA. Súčasný manévrovací priestor v rámci stropov umožňuje EIF udržať dodatočné činnosti v nadchádzajúcich rokoch a ešte je príliš skoro na predpovede kapitálových potrieb fondu po roku 2018. Možno však očakávať ďalšiu mobilizáciu vlastných zdrojov EIF v rámci programu EFSI 2.0, keď bude prijatý. Záruka EFSI zároveň umožní EIF dosiahnuť ešte väčší pákový efekt na základnom imaní.